A Törvényszék 2024. március 13-i ítélete – Laboratorios Ern kontra EUIPO – Cannabinoids Spain (Sanoid)
(T-206/23. sz. ügy)1
(„Európai uniós védjegy – Felszólalási eljárás – A Sanoid európai uniós ábrás védjegy bejelentése – SANODIN korábbi nemzeti szóvédjegy – Viszonylagos kizáró ok – Az összetéveszthetőség hiánya – Az (EU) 2017/1001 rendelet 8. cikke (1) bekezdésének b) pontja”)
Az eljárás nyelve: spanyol
Felek
Felperes: Laboratorios Ern, SA (Barcelona, Spanyolország) (képviselő: T. González Martínez ügyvéd)
Alperes: az Európai Unió Szellemi Tulajdoni Hivatala (EUIPO) (képviselő: E. Nicolás Gómez meghatalmazott)
A másik fél az EUIPO fellebbezési tanácsa előtti eljárásban: Cannabinoids Spain SLU (Córdoba, Spanyolország)
Tárgy
Az EUMSZ 263. cikken alapuló keresetével a felperes az Európai Unió Szellemi Tulajdoni Hivatala (EUIPO) ötödik fellebbezési tanácsa 2023. február 3-i határozatának (R 1024/2022-5. és R 1036/2022-5. sz. egyesített ügyek) hatályon kívül helyezését kéri.
Rendelkező rész
A Törvényszék a keresetet elutasítja.
A felek maguk viselik saját költségeiket.
____________
1 HL C 235., 2023.7.3.